Държавен вестник, бр. 62, 2022 г., стр. 181

БРОЙ  62	
Д Ъ Р Ж А В Е Н  В Е С Т Н И К 	
СТР.  181  
3. Алинея 3 се изменя така:
„(3) Планът за възстановяване съдържа: 
1. условията, при които планът за въз­
становяване се задейства, и общи принципи 
при възстановяването на ЕЕС след пълното 
є разпадане;
2. указанията по плана за възстановяване, 
издавани от оператора на електропреносната 
мрежа; 
3. мерките, предмет на консултации или 
координиране в реално време със заинтере­
сованите страни.“
4. Създават се ал. 4, 5 и 6:
„(4) Планът за възстановяване включва 
следните елементи:
1. списък на мерките, които трябва да се 
приложат от оператора на електропреносната 
мрежа в електропреносната мрежа;
2. низходящо повторно подаване на елек­
трическа енергия чрез помощ от съседни ЕЕС 
и описание на препоръчителните енергийни 
коридори;
3. възходящо повторно подаване на елек­
трическа енергия чрез използване на местни 
стартови източници и описание на препоръ­
чителните енергийни коридори;
4. набор от основни сценарии за възстановя­
ване чрез низходящо или възходящо повторно 
подаване на електрическа енергия и описание 
на конкретните енергийни коридори;
5. разширяване на коридорите и осигуря­
ване на мощностен баланс;
6. ресинхронизиране на районите в ос­
тровен режим и коридорите в обща ЕЕС, 
възстановяване на товара и управлението на 
честотата;
7. възстановяване паралелната работа на 
ЕЕС на страната със съседните ЕЕС и планира­
ните междусистемни обмени, възстановяване 
електрозахранването на всички потребители;
8. списък на действията и мерките, кои­
то трябва да се въведат от оператора на 
електропреносната мрежа, операторите на 
електроразпределителните мрежи и опера­
торите на енергийните обекти в процеса на 
възстановяване; 
9. списък на приоритетните термични 
централи, които трябва да бъдат осигурени в 
началния етап на възстановяването;
10. информационно осигуряване в реално 
време;
11. списък на подстанции, които са от 
основно значение за процедурите от плана 
за възстановяване, указания за минимално 
необходимите системи за комуникация и 
телемеханика, наличност и състояние на син­
хронизационни колонки и дизел-генератори; 
12. действия при липса на телекомуникации 
и изпълнение на списък „ЧАКА – ПОДАВА“ 
на обектите и електропроводите по плана за 
възстановяване;
13. списък на обектите, участващи в енер­
гийните коридори;
14. списък на стартовите ВЕЦ, участващи 
в енергийните коридори;
15. списък на ВЕЦ с възможност за пускане 
без външно захранване, работа в островен 
режим и възможност за ресинхронизиране;
16. приложения с изпитания чрез компю­
търна симулация и офлайн изчисления за 
допустимостта на изграждане на енергийни­
те коридори, регулиране на напреженията, 
проверка вероятността за поява на самовъз­
буждане на генераторите в стартовите ВЕЦ 
и оценка на възможността за пускане на го­
лемите асинхронни двигатели на собствените 
нужди в приоритетните термични централи; 
17. резултати от системни изпитания с 
реално изграждане на енергийни коридори;
18. списък на значителни потребители и 
потребители с висок приоритет при повторно 
подаване на електрическа енергия към тях.
(5) Мерките, които се съдържат в плана за 
възстановяване, трябва да са в съответствие 
със следните принципи: 
1. минимално въздействие върху потреби­
телите на системата; 
2. икономическа ефективност; 
3. задействат се само мерките, които са 
необходими; 
4. не трябва да довеждат взаимносвърза­
ните електропреносни системи до извънредно 
състояние или състояние на прекъсване на 
електроснабдяването.
(6) Операторите на електроразпределител­
ните мрежи са длъжни активно да участват в 
процеса на възстановяване чрез предоставяне 
на електрически товари при изграждането 
на енергийните коридори в съответствие с 
оперативните разпореждания на оператора 
на електропреносната мрежа.“
§ 89. Член 133 се изменя така:
„Чл. 133. (1) Комуникационните средства 
между отделните диспечерски центрове и 
между диспечерските центрове и основните 
обекти на електропреносната мрежа трябва 
да бъдат резервирани.
(2) Операторът на електропреносната мрежа 
и енергийните обекти, участващи в плана за 
възстановяване, трябва да имат инсталирана 
система за гласова комуникация с достатъчно 
резервно оборудване и резервни захранващи 
източници, за да осигурят възможност за об­
мен на информацията, необходима за плана 
за възстановяване, за поне 24 часа в случай 
на пълно отсъствие на външно електро­
захранване или при повреда на което и да 
било отделно оборудване на системата за 
гласова комуникация.“
§ 90. В чл. 134 след думите „по отношение 
на“ се добавя „телемеханичната информация 
от“.
§ 91. В чл. 135 се правят следните измене­
ния и допълнения:
1. В ал. 1 след думите „24 часа“ се поставя 
запетая и се добавя „в случай на отпадане на 
мрежовото електрозахранване“.
2. Алинея 2 се изменя така: